Diari Oficial de la Generalitat Valenciana


Sumari del DOGV 9646, del 24-07-2023 (2023/8314)

RESOLUCIÓ de 20 de juliol de 2023, de la rectora de la Universitat Jaume I, per la qual es modifica la Resolució de 7 de març de 2023, per la qual es declaren els dies inhàbils per a l'any 2023 a l'efecte del còmput de terminis en els procediments de gestió pròpia.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8314


Data del document
:   20-07-2023

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Universitat Jaume I

RESOLUCIÓ de 20 de juliol de 2023, de la rectora de la Universitat Jaume I, per la qual es modifica la Resolució de 7 de març de 2023, per la qual es declaren els dies inhàbils per a l'any 2023 a l'efecte del còmput de terminis en els procediments de gestió pròpia. [2023/8314]  
Mitjançant Resolució de 7 de març de 2023, de la rectora de la Universitat Jaume I, publicada en el DOGV núm. 9554, de 15 de març de 2023, es va acordar la declaració dels dies inhàbils per a l'any 2023 a l'efecte del còmput de terminis en els procediments de gestió pròpia.  
En l'actualitat es troben en tramitació diversos processos de contractació laboral de caràcter temporal en el marc del Pla de recuperació, transformació i resiliència, de conformitat amb les subvencions públiques destinades al finançament del programa Investigo. En la tramitació d'aquests processos resulten preceptius nombrosos tràmits que, juntament amb la interrupció del termini durant el període vacacional, suposa una acumulació de temps que demora la tramitació dels procediments en curs.  
Per tot això, d'acord amb les competències que confereix a la rectora o rector l'article 50 de la Llei orgànica 2/2023, de 22 de març, del sistema universitari, i conforme a les facultats referents a la seua autonomia que l'article 3 del mateix text legal confereix a la institució, i a l'efecte del còmput dels terminis en tots el procediments administratius de gestió pròpia la resolució dels quals corresponga a la Universitat Jaume I, Resolc:  
  
Primer  
Modificar, parcialment, la Resolució de 7 de març de 2023, de la rectora de la Universitat Jaume I, per la qual es declaren els dies inhàbils per a l'any 2023, i declarar hàbil el mes d'agost de 2023 per a les convocatòries dels processos de selecció per a la contractació laboral de caràcter temporal de persones joves demandants d'ocupació en el marc del Pla de recuperació, transformació i resiliència de conformitat amb les subvencions públiques destinades al finançament del programa Investigo.  
  
Segon  
Disposar la publicació d'aquesta Resolució en el Diari Oficial de la Generalitat Valenciana i en la seu electrònica del portal web de la Universitat Jaume I de Castelló.  
  
Contra aquesta resolució, que posa fi a la via administrativa, es pot interposar potestativament un recurs de reposició en el termini d'un mes, a partir de l'endemà de la publicació, davant el mateix òrgan que va dictar la resolució, o bé directament interposar recurs contenciós administratiu davant el Jutjat Contenciós Administratiu de Castelló, en el termini de dos mesos comptadors a partir de l'endemà de la publicació.   
  
Castelló de la Plana, 20 de juliol de 2023.- La rectora: Eva Alcón Soler.